**FINANČNI MEHANIZEM EGP NA PODROČJU KULTURE**

**Namen programa sodelovanja** je zmanjševanje gospodarskih in socialnih razlik v razširjeni Evropski uniji. Mehanizem prispeva k solidarnosti, saj zmanjšuje socialne in ekonomske razlike v razširjenem evropskem gospodarskem prostoru (EGP), in ustvarjanju priložnosti, saj pomaga novim članicam EGP, da bi se polno vključile v notranji trg in k sodelovanju, saj združujeta stare in nove članice EGP ter vzpostavlja nove okvire za politične in gospodarske odnose.

V prvem programskem obdobju (2004–2009) so projekti s področja kulture koristili znatno podporo Finančnega mehanizma Evropskega gospodarskega prostora (EGP) in Norveškega finančnega mehanizma, in sicer v okviru prednostnega področja ohranjanje evropske kulturne dediščine.

V drugem programskem obdobju 2009–2014, si je Ministrstvo za kulturo uspelo izpogajati kar četrtino vseh razpoložljivih sredstev, ki so na voljo v Finančnem mehanizmu EGP. Sporazum za Finančni mehanizem EGP 2009–2014 je bil podpisan 28. julija 2010. **Za področje ohranjanja in revitalizacije kulturne in naravne dediščine,** ki si ga v okviru Sporazuma za Finančni mehanizem EGP oz. konkretneje prednostnega področja Zeleni turizem delita Ministrstvo za kulturo in Ministrstvo za okolje in prostor, je bilo **s podpisom memoranduma o soglasju dne 21. maja 2011 dodeljenih dobrih 5 mio EUR.**

Služba Vlade Republike Slovenije za razvoj in evropsko kohezijsko politiko je kot je kot nosilka programa Finančnega mehanizma EGP 2009-2014 odgovorna za pripravo in izvedbo programa. Ministrstvo za kulturo pa je sodelovalo pri pripravi in izvedbi *Javnega razpisa za sofinanciranje projektov programa norveškega finančnega mehanizma 2009–2014 in programa finančnega mehanizma EGP 2009–2014* v okviru programskega področja Ohranjanje in oživljanje kulturne in naravne dediščine.

Več o finančnem mehanizmu EGP na področju kulture najdete na spletni strani https://www.norwaygrants.si/.

Tam boste našli tudi rezultate omenjenega razpisa: <https://www.norwaygrants.si/2009-2014/projekti-programov-FM-EGP-in-NOR-FM/projekti-programa-fm-egp/>.